**María Angustias Adánez Almenara**, coñecida como **María Adánez**, nada en Madrid o 12 de marzo de 1976, é unha actriz española.

Traxectoria
-----------

María Adánez é filla da maquilladora Paca Almenara e fillastra do tamén actor Santiago Ramos (co que ten traballado en varias ocasións). Deuse a coñecer mediante a serie de televisión *Farmacia de guardia* de Antonio Mercero en 1992 e máis tarde cun papel de maior protagonismo en Pepa y Pepe, en cuxa filmación forxou vínculos co equipo, desde o realizador *Manuel Iborra* ós seus principais compañeiros de elenco: Verónica Forqué, Silvia Abascal e Tito Valverde.

Ese vínculos reforzaríanse posteriormente coa posta en marcha de dous proxectos cinematográficos: *El tiempo de la felicidad* (1997), onde Verónica Forqué volvía interpretar a nai dos personaxes de María e de Silvia Abascal como fixera en *Pepa y Pepe*, e *La dama boba* (2005), badeada na obra de Lope de Vega. Entre as súas incursións no cine destacan tamén outras coma *La ley de la frontera* (1995), de Adolfo Aristarain; *Cha-cha-chá* (1998), de Antonio del Real; *Entre las piernas* (1999), de Manuel Gómez Pereira ou *Tiovivo c. 1950* (2004),de José Luis Garci. Tamén traballou ás ordes do galego Antón Reixa na adaptación da novela de Manuel Rivas *O lapis do carpinteiro*.

Paralelamente sedenvolveu unha sólida carreira teatral. A representación máis coñecida na que interveu foi *El príncipe y la corista*, xunto a Emilio Gutiérrez Caba (co que xa coincidira en *Javier ya no vive sólo*), obra pola que recibiu o Premio Ercilla como actriz revelación de teatro e foi nomeada pola Unión de actores ó Premio á mellor actriz. Outras obras teatrais nas que interveu son *La tienda de la esquina* de Lander Iglesias, *Los bosques de Nyx* de Miguel Bosé e*Casa de muñecas* de Nino Quevedo. A súa última intervención no teatro foi da man de Miguel Narros co clásico de Oscar Wilde, *Salomé*, proxecto que a levou a deixar *Aquí no hay quien viva*.

Tamén participou noutras series de televisión con papeis fixos como *Los vecinos de al lado*, *Menudo es mi padre*, *Ellas son así*, *Javier ya no vive sólo* e a exitosa *Aquí no hay quien viva*, onde interpretaba á *pija*, papel que de novo lle deu gran popularidade e recoñecemento.

Filmografía
-----------

* *Cabo de vara* (1978)
* *Loca por el circo* (1982)
* *Vivir mañana* (1983)
* *El currante* (1983)
* *El crack II* (1983)
* *Mar brava* (1983)
* *El rey del mambo* (1989)
* *El vuelo de la paloma* (1989)
* *Los peores años de nuestra vida* (1994)
* *La ley de la frontera* (1995)
* *Corazón loco* (1997)
* *El tiempo de la felicidad* (1997)
* *Perdón, perdón* (1998)
* *Cha-cha-chá* (1998)
* *El grito en el cielo* (1998)
* *Entre las piernas* (1999)
* *Rewind* (1999)
* *Tiempos de azúcar* (2001)
* *Todo menos la chica* (2002)
* *X* (2002)
* *O lapis do carpinteiro* (2003)
* *Descongélate* (2003)
* *Tiovivo c. 1950* (2004)
* *La dama boba* (2005)
* *Enloquecidas* (2006)

Series de televisión
--------------------

### Papeis fixos

* *Farmacia de guardia* (1991) (Antena 3)
* *Pepa y Pepe* (1994) (TVE) (Telecinco)
* *Menudo es mi padre* (1996) (Antena 3)
* *Los negocios de mamá* (1997) (Antena 3)
* *Ellas son así* (1999) (Telecinco)
* *Javier ya no vive solo* (2002)
* *Aquí no hay quien viva* (2003) (Antena 3)

### Papeis episódicos

* *Ay, señor, señor* (Antena 3)
* *Quítate tú pa' ponerme yo* (Telecinco)
* *Paraíso* (TVE)

Obras de teatro
---------------

* *Salomé* (2005)
* *La tienda de la esquina* (2004)
* *El príncipe y la corista* (2003)

Premios
-------

#### Unión de Actores

* Premio á mellor actriz protagonista de televisión por *Aquí no hay quien viva* (2005).
* Nomeada a mellor actriz protagosnita de teatro por *El príncipe y la corista* (2003).

|  |  |
| --- | --- |
| Control de autoridades | 
* Wd: Q2554417
* WorldCat
* VIAF: 56321941
* Allmovie: p232083
* AlloCiné: 29494
* BNE: XX1310130
* IMDb: nm0012560
* ISNI: 0000000119347432
* LCCN: no2004043011
* SUDOC: 112499554
* TMDb: 560275

 |